Document ID: /roh_data/filtered/fineweb-2-filterrobots_roh.jsonl.gz/11648

L’autoritad suprema en vischnaunca ei la cuminonza dallas persunas cun dretg da votar. Sco legislativa excercitescha ella ses dretgs all’urna ni alla radunonza communala.
Ultra dallas fatschentas che vegnan suttamessas alla votaziun all'urna entras conclus dalla radunonza communala cumpeta alla cuminonza dils votants:
- il relasch e la revisiun dalla constituziun communala;
- l'approbaziun e la revisiun da leschas;
- conclus davart novas expensas unicas egl import da varga CHF 2'000'000.00 per la medema caussa e da varga
CHF 250'000.00 sch'ei setracta d'expensas che serepetan;
- igl acquist, la vendita, il brat, la sequestraziun e scadina alienaziun e mutaziun da beins immobiliars e terren sco era engreviar ni favorisar tals cun dretgs persunals e dretgs reals restrenschi (menziuns, annotaziuns, servituds e dretgs d'impegn) per ina valeta da contract che survarga
CHF 1'000'000.00;
- dar e midar essenzialmein concessiuns per utilisar las auas, conceder ulteriurs dretgs d'utilisaziun speciala cun in cuoz da varga 30 onns sco era exequir il dretg da curdada da concessiun el senn dalla legislaziun davart il dretg dallas auas;
- la decisiun davart la fusiun cun autras vischnauncas.